b"\n_START_ARTICLE_\nCapverdians als Pa\xc3\xafsos Baixos\n_START_SECTION_\nHist\xc3\xb2ria de la migraci\xc3\xb3\n_START_PARAGRAPH_\nLa primera migraci\xc3\xb3 de capverdians als Pa\xc3\xafsos Baixos es va iniciar en la d\xc3\xa8cada de 1960 i 1970. Els migrants eren fonamentalment joves que s'havien enrolat com a mariners en vaixells holandesos, i es concentraren principalment a la ciutat portu\xc3\xa0ria de Rotterdam, especialment l'\xc3\xa0rea de Heemraadsplein. Una altra onada de migraci\xc3\xb3 es va iniciar el 1975, arran de la independ\xc3\xa8ncia de Cap Verd de Portugal; aquesta nova onada d'immigrants comprenia principalment mestres, soldats i altres funcionaris menors del govern anterior. Hi va haver una amnistia d'immigraci\xc3\xb3 per als immigrants de Cap Verd en 1976. _NEWLINE_De 1996 a 2010 el nombre de capverdians als Pa\xc3\xafsos Baixos registrats per l'Estad\xc3\xadstica dels Pa\xc3\xafsos Baixos va cr\xc3\xa9ixer aproximadament un 25% a partir d'una base de 16.662 persones; prop de tres quartes parts del creixement en aquest per\xc3\xadode va ser en la categoria de 2a generaci\xc3\xb3 (persones nascudes als Pa\xc3\xafsos Baixos d'un o dos pares migrants de Cap Verd).\n_START_SECTION_\nDistribuci\xc3\xb3\n_START_PARAGRAPH_\nAproximadament el 90% viu a l'\xc3\xa0rea metropolitana de Rotterdam. A Rotterdam, la concentraci\xc3\xb3 m\xc3\xa9s gran es troba a Delfshaven, on formen el 8,8% de la poblaci\xc3\xb3 del barri. A la ciutat hi ha m\xc3\xa9s de 60 associacions civils capverdianes. Es poden trobar grups m\xc3\xa9s petits a altres ciutats com Schiedam, Amsterdam, Zaanstad, i Delfzijl.\n_START_SECTION_\nOcupaci\xc3\xb3 i negocis\n_START_PARAGRAPH_\nEn general els capverdians tenen millors resultats del mercat laboral que altres grups migrants com turcs o marroquins, similars als de Surinam, per\xc3\xb2 pitjor que les dels nadius. Els diferents salons de bellesa capverdians de Rotterdam sovint serveixen com a punts de trobada per a les dones de la comunitat. Altres negocis comunius s\xc3\xb3n el transport i les ag\xc3\xa8ncies de viatges."